Diari Oficial de la Generalitat Valenciana


Sumari del DOGV 8668, del 31-10-2019 (2019/10345)

RESOLUCIÓ de 24 d'octubre de 2019, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019, aprovat per la Resolució de 30 d'agost de 2016.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8668

Data del DOGV
:   31-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10807


Data del document
:   24-10-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 24 d'octubre de 2019, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019, aprovat per la Resolució de 30 d'agost de 2016. [2019/10248]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, que se supeditaran, en tot cas, al compliment dels objectius d'estabilitat pressupostària.  
  
Mitjançant la Resolució de 30 d'agost de 2016 d'aquesta conselleria, es va aprovar el Pla estratègic de subvencions per al període 2016-2019.  
La necessitat d'ajustar la realitat del sector cultural a les polítiques de foment que s'instrumenten a través de la concessió de subvencions en règim de competència competitiva que afecten les matèries culturals integrades en l'Institut Valencià de Cultura requereix l'aprovació d'unes noves bases reguladores de les ajudes que competeixen a aquesta entitat. Aquestes bases recolliran modificacions del contingut de les línies existents, aspectes que han d'incloure's prèviament en el pla estratègic, amb l'objectiu que oferisca tota la informació relativa a les subvencions d'aquesta conselleria de manera completa i integrada, per tal d'afavorir amb això la informació a la ciutadania i la transparència en la gestió.  
Vist tot això, fent ús de les atribucions conferides per l'article 28 de la Llei 5/1983, de 30 de desembre, del Consell; el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i en virtut del nomenament contingut en el Decret 6/2019, de 17 de juny, del president de la Generalitat, resolc:  
Modificar el Pla estratègic de subvencions 2016-2019 de la Conselleria d'Educació, Cultura i Esport per mitjà de la inclusió de noves línies de subvenció en el capítol referit a l'Institut Valencià de Cultura (abans CulturArts Generalitat) d'acord amb el detall que figura com a annex únic.  
  
València, 24 d'octubre de 2019.- El conseller d'Educació, Cultura i Esport: Vicent Marzà i Ibáñez.  
  
  
ANNEX ÚNIC  
Modificació del Pla estratègic de subvencions 2016-2019  
  
1. Es modifiquen en el Pla estratègic de subvencions de la Conselleria d'Educació, Cultura i Esport 2016-2019, en el capítol referit a l'Institut Valencià de Cultura (en endavant, IVC), les següents línies de subvenció, en els objectius que s'indiquen en cada cas:  
  
OBJECTIU ESTRATÈGIC 2:  
Foment de la creació artística.  
Línia de subvenció:  
Codi: S4006000.  
Denominació: millora de la producció audiovisual valenciana.  
Manera de concessió: concurrència competitiva.  
Beneficiaris: persones públiques i privades, físiques o jurídiques.  
Descripció i finalitat: Incentivar les activitats cinematogràfiques i col·laborar-hi, com ara la creació de guions cinematogràfics, desenvolupament de projectes de llargmetratges, distribució d'obres audiovisuals valencianes i exhibició en sales de cinema, realització de festivals cinematogràfics, cicles de cineclubs, concursos, jornades, esdeveniments i projectes singulars de caràcter audiovisual, contribució al funcionament de les associacions de professionals del sector audiovisual de la Comunitat Valenciana.  
1. Àrees de competències afectades i sectors cap als quals es dirigeixen les ajudes:  
Article 2, punt 2, lletres g, l i n, del Decret 5/2013, de 4 de gener, modificat pel Decret 141/2014, de 5 de setembre, del Consell, Reglament orgànic i funcional de l'IVC.  
Empreses del sector audiovisual, entitats sense ànim de lucre amb personalitat jurídica i ajuntaments, organismes dependents d'aquests pertanyents al sector públic que realitzen activitats audiovisuals dins de l'àmbit competencial de la Generalitat, així com associacions de professionals del sector audiovisual.  
2. Objectius i efectes que es pretenen amb la seua aplicació:  
Increment de la producció artística de qualitat per part dels diferents agents culturals de l'audiovisual, així com de la difusió de les seues activitats al territori de la Comunitat Valenciana.  
3. Mecanisme:  
Elaboració de bases generals i convocatòria anual per a la concessió de les ajudes per concurrència competitiva.  
4. Delimitació de les línies bàsiques de les bases reguladores:  
Presentació de sol·licituds i documentació, d'acord amb la convocatòria; baremació per la comissió tècnica avaluadora; resolució de concessió del president de l'IVC; justificació de les activitats dins del termini.  
5. Calendari:  
Fins al 30 de novembre de cada any.  
6. Termini necessari per a aconseguir-ho:  
Anual  
7. Costos previsibles per a la realització i fonts de finançament:  
1.000.000 ?.  
Fons propis.  
8. Indicadors de seguiment i avaluació:  
El seguiment i l'avaluació contínua de les línies de subvenció que precedeixen s'efectuarà sobre l'aprovació prèvia de plans de control previstos en les bases reguladores respecte de la realització de les activitats subvencionades mitjançant la comprovació i el control de la documentació de caràcter econòmic justificativa, i de la memòria d'actuació.  
  
Igualment es podrà realitzar el control sobre el terreny, durant l'execució de l'activitat i/o a posteriori, així com un control de qualitat amb mostres aleatòries sobre un percentatge mínim del total concedit en cada línia de subvenció.  
  
OBJECTIU ESTRATÈGIC 4:  
Foment de la producció i difusió de les diferents manifestacions artístiques competència de l'IVC.  
Línia de subvenció:  
Codi: S7627000.  
Denominació: Foment i promoció de l'audiovisual valencià.  
Mode de concessió: concurrència competitiva.  
Beneficiaris: empreses del sector audiovisual.  
Descripció i finalitat: foment de l'audiovisual en valencià a través d'incentius per a llargmetratges, tv movies, curtmetratges, sèries, projectes multiplataforma, incloent-hi videojocs així com rodatges a la Comunitat Valenciana.  
1. Àrees de competències afectades i sectors cap als quals es dirigeixen les ajudes:  
Article 2, punt 2, lletres g, l i n, del Decret 5/2013, de 4 de gener, modificat pel Decret 141/2014, de 5 de setembre, del Consell, Reglament orgànic i funcional de l'IVC.  
Empreses del sector audiovisual que estiguen en l'àmbit competencial de la Generalitat.  
2. Objectius i efectes que es pretenen amb la seua aplicació:  
Incentivar la producció de llargmetratges, tv movies, curtmetratges, sèries, projectes multiplataforma, incloent-hi videojocs, així com els rodatges a la Comunitat Valenciana.  
Increment de la producció dels diferents agents culturals del sector audiovisual, així com la seua difusió al territori de la Comunitat Valenciana.  
3. Mecanisme:  
Elaboració de bases generals i convocatòria anual per a la concessió de les ajudes per concurrència competitiva.  
4. Delimitació de les línies bàsiques de les bases reguladores:  
Presentació de sol·licituds i documentació, d'acord amb la convocatòria; baremació per la comissió tècnica avaluadora; resolució de concessió del president de l'IVC; justificació de les activitats dins del termini.  
5. Calendari:  
Fins al 15 de novembre de cada any.  
6. Termini necessari per a la seua consecució:  
Plurianual.  
7. Costos previsibles per a la realització i fonts de finançament:  
8.000.000 -  
Fons propis.  
8. Indicadors de seguiment i avaluació:  
El seguiment i avaluació contínua de les línies de subvenció antecedents s'efectuarà sobre l'aprovació prèvia de plans de control previstos en les bases reguladores, respecte de la realització de les activitats subvencionades per mitjà de la comprovació i control de la documentació de caràcter econòmic justificativa, i de la memòria d'actuació.  
  
Igualment es podrà realitzar control sobre el terreny, durant l'execució de l'activitat i/o a posteriori, així com de qualitat amb mostres aleatòries sobre un percentatge mínim del total concedit en cada línia de subvenció.  
  
Línia de subvenció:  
Codi: S6422000.  
Denominació: Foment de les arts escèniques.  
Mode de concessió: concurrència competitiva.  
Beneficiaris: persones físiques o jurídiques i entitats públiques i privades.  
Descripció i finalitat: ajudes a les arts escèniques a través de diferents modalitats. Ajuda a la realització de temporada d'exhibició en municipis adscrits al Circuit.  
1. Àrees de competències afectades i sectors cap als quals es dirigeixen les ajudes:  
Article 2, punt 2, lletres g, l i n, del Decret 5/2013, de 4 de gener, modificat pel Decret 141/2014, de 5 de setembre, del Consell, Reglament orgànic i funcional de l'IVC.  
Persones físiques o jurídiques i entitats públiques i privades.  
2. Objectius i efectes que es pretenen amb la seua aplicació:  
En els gèneres de teatre, dansa i circ, s'inclouen les següents modalitats d'ajudes a:  
- Creació de literatura escènica.  
- Plurianuals a la producció professional de muntatges escènics.  
- Anuals a la producció professional d'un muntatge escènic.  
- Gires d'espectacles.  
- Assistència a fires.  
- Producció emergent d'un muntatge escènic.  
- Plurianuals a sales d'exhibició en la programació, organització i manteniment d'espais.  
- Anuals a sales d'exhibició en la programació, organització i manteniment d'espais.  
- Associacions professionals i entitats sense ànim de lucre.  
- Formació, investigació i edició.  
- Realització de festivals i mostres.  
Increment de la producció dels diferents agents culturals de les arts escèniques, així com la difusió al territori de la Comunitat Valenciana.  
3. Mecanisme:  
Elaboració de bases generals i convocatòria anual per a la concessió de les ajudes per concurrència competitiva.  
4. Delimitació de les línies bàsiques de les bases reguladores:  
Presentació de sol·licituds i documentació, d'acord amb la convocatòria; baremació per la comissió tècnica de valoració; resolució de concessió del president de l'IVC; justificació de les activitats dins del termini.  
5. Calendari:  
Fins al 30 de novembre de cada any.  
6. Termini necessari per a la seua consecució:  
Anual, excepte les ajudes plurianuals a la producció professional de muntatges escènics i les ajudes a sales d'exhibició en la programació, organització i manteniment d'espais.  
7. Costos previsibles per a la realització i fonts de finançament:  
5.000.000 -  
Fons propis.  
8. Indicadors de seguiment i avaluació:  
El seguiment i avaluació contínua de les línies de subvenció antecedents s'efectuarà sobre l'aprovació prèvia del pla de control previst en les bases reguladores, respecte de la realització de les activitats subvencionades per mitjà de la comprovació i control de la documentació de caràcter econòmic justificativa, i de la memòria d'actuació.  
  
Igualment es podrà realitzar control sobre el terreny, durant l'execució de l'activitat i/o a posteriori, així com de qualitat amb mostres aleatòries sobre un percentatge mínim del total concedit en cada línia de subvenció.  
  
Línia de subvenció:  
Codi: S6427000.  
Denominació: Foment d'activitats musicals.  
Manera de concessió: concurrència competitiva.  
Beneficiàries: persones físiques o jurídiques i entitats públiques i privades.  
Descripció i finalitat: foment de la producció musical. Formació i programacions musicals de qualitat, cursos, festivals, concursos, premis musicals i projectes singulars i activitats musicals de participació social.  
  
1. Àrees de competències afectades i sectors cap als quals es dirigeixen les ajudes:  
Article 2, punt 2, lletres g, l i n, del Decret 5/2013, de 4 de gener, modificat pel Decret 141/2014, de 5 de setembre, del Consell, Reglament orgànic i funcional de l'IVC.  
Persones físiques o jurídiques i entitats públiques i privades.  
2. Objectius i efectes que es pretenen amb la seua aplicació:  
Foment de les següents activitats:  
- Festivals, cicles i temporades musicals.  
- Programació en sales d'exhibició.  
- Cursos, concursos, jornades i congressos.  
- Gires fora de la Comunitat Valenciana, assistència a fires i projectes de producció d'espectacles de música en viu.  
- Plurianuals a l'organització i manteniment d'estructures administratives.  
- Encàrrecs d'obres musicals de nova creació vinculats a l'estrena.  
  
- Foment de la producció discogràfica.  
- Foment de la producció de vídeos musicals.  
- Ajudes a activitats musicals no professionals i de participació social.  
Increment de la producció dels diferents agents culturals de la música i la cultura popular valenciana, així com la difusió al territori de la Comunitat Valenciana.  
3. Mecanisme:  
Elaboració de bases generals i convocatòria anual per a la concessió de les ajudes per concurrència competitiva.  
4. Delimitació de les línies bàsiques de les bases reguladores:  
Presentació de sol·licituds i documentació, d'acord amb la convocatòria; baremació per la comissió tècnica de valoració; resolució de concessió del president del l'IVC; justificació de les activitats dins del termini.  
5. Calendari:  
Fins al 30 de novembre de cada any.  
6. Termini necessari per a la seua consecució:  
Anual, excepte les ajudes plurianuals a organització i manteniment d'estructures administratives.  
7. Costos previsibles per a la realització i fonts de finançament:  
2.000.000 ?.  
Fons propis.  
8. Indicadors de seguiment i avaluació:  
El seguiment i l'avaluació contínua de les línies de subvenció antecedents s'efectuarà sobre l'aprovació prèvia de plans de control previstos en les bases reguladores, respecte de la realització de les activitats subvencionades mitjançant la comprovació i el control de la documentació de caràcter econòmic justificativa, i de la memòria d'actuació.  
  
Igualment es podrà realitzar el control sobre el terreny, durant l'execució de l'activitat i/o a posteriori, així com control de qualitat amb mostres aleatòries sobre un percentatge mínim del total concedit en cada línia de subvenció.  
  
2. Se suprimeixen del Pla estratègic de subvencions de la Conselleria d'Educació, Cultura i Esport 2016-2019, en el capítol referit a l'Institut Valencià de Cultura, les següents línies de subvenció en quedar subsumides en les anteriors:  
  
DE L'OBJECTIU ESTRATÈGIC 2:  
Foment de la creació artística  
Línia de subvenció:  
Codi: S6424000.  
Denominació: Ajuda a l'escriptura de guions cinematogràfics  
  
Línia de subvenció:  
Codi S6426000  
Denominació: Ajudes a la creació discogràfica.  
  
DE L'OBJECTIU ESTRATÈGIC 4  
Foment de la producció i difusió de les diferents manifestacions artístiques competència de l'Institut Valencià de Cultura.  
Línia de subvenció:  
Codi: S6423000:  
Denominació: Activitats i festivals cinematogràfics.